Komission tiedonanto Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta ensimmäisen käsittelyn kannasta Euroopan parlamentin ja neuvoston direktiiviehdotuksen hyväksymiseksi miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja neuvoston direktiivin 86/613/ETY kumoamisesta /* KOM/2010/0099 lopull. - COD 2008/0192 */





[pic] | EUROOPAN KOMISSIO | Bryssel 22.3.2010 KOM(2010)99 lopullinen 2008/0192 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta ensimmäisen käsittelyn kannasta Euroopan parlamentin ja neuvoston direktiiviehdotuksen hyväksymiseksi miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja neuvoston direktiivin 86/613/ETY kumoamisesta 2008/0192 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta ensimmäisen käsittelyn kannasta Euroopan parlamentin ja neuvoston direktiiviehdotuksen hyväksymiseksi miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja neuvoston direktiivin 86/613/ETY kumoamisesta TAUSTA Komissio hyväksyi 3. lokakuuta 2008 ehdotuksen direktiiviksi miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja direktiivin 86/613/ETY kumoamisesta (KOM(2008) 636 lopullinen). Ehdotus toimitettiin Euroopan parlamentille ja neuvostolle 3. lokakuuta 2008. Euroopan talous- ja sosiaalikomitea antoi lausuntonsa 24. maaliskuuta 2009. Euroopan parlamentti vahvisti 6. toukokuuta 2009 ensimmäisen käsittelyn kantansa. Komissio ilmaisi kantansa ehdotetuista tarkistuksista täysistunnossa käydyissä keskusteluissa. Komissio ei ole hyväksynyt Euroopan parlamentin lausunnon johdosta virallisesti muutettua ehdotusta. Neuvosto vahvisti ensimmäisen käsittelyn kantansa 8. maaliskuuta 2010 määräenemmistöllä. KOMISSION EHDOTUKSEN TAVOITE Ehdotuksen tarkoituksena on muuttaa EU:n lainsäädäntöpuitteita, jotka koskevat miesten ja naisten tasa-arvoisen kohtelun periaatteen soveltamista itsenäisiin ammatinharjoittajiin ja heidän puolisoihinsa. Ehdotuksessa tehdään olennaisia muutoksia vuodesta 1986 voimassa olleeseen direktiiviin. Siinä muun muassa laajennetaan puoliso -käsitettä sisällyttämällä siihen avopuolisot siinä määrin kuin heidät tunnustetaan kansallisessa lainsäädännössä. Ehdotuksessa säädetään myös, että itsenäistä ammatinharjoittajaa perheyrityksessä avustavalle puolisolle on pyynnöstä myönnettävä sama sosiaaliturvan taso kuin itsenäiselle ammatinharjoittajalle. Lisäksi ehdotuksessa säädetään, että itsenäiset ammatinharjoittajat ja heitä avustavat puolisot voivat pyynnöstä saada äitiysloman, jonka kesto on sama kuin raskaana olevien työntekijöiden suojelusta annetussa direktiivissä (14 viikkoa) ja jonka aikana maksetaan periaatteessa sairauspäivärahan tasoista korvausta. NEUVOSTON ENSIMMÄISEN KÄSITTELYN KANTAA KOSKEVAT HUOMAUTUKSET Yleisiä huomioita Komissio toteaa, että neuvoston ensimmäisen käsittelyn kanta eroaa huomattavasti komission ehdotuksesta ja Euroopan parlamentin lausunnosta erityisesti mitä tulee avustavien puolisoiden sosiaaliturvaan. Komissio ja Euroopan parlamentti katsovat, että avustavalla puolisolla olisi oltava oikeus samaan sosiaaliturvan tasoon kuin itsenäisellä ammatinharjoittajalla, kun taas neuvoston kanta rajoittuu takaamaan heille pääsyn sosiaaliturvan piiriin. Itsenäisten ammatinharjoittajien ja avustavien puolisoiden äitiysloman osalta neuvoston kanta on lähempänä Euroopan parlamentin tekemää tarkistusta, jonka komissio on hyväksynyt ja jossa säädetään kyseisten henkilöiden erityistarpeisiin mukautumista koskevasta periaatteesta. Neuvoston kanta 7 artiklan 3 kohtaan, joka koskee riittävää äitiyslomakorvausta, eroaa vielä enemmän komission ja Euroopan parlamentin kannasta. Euroopan parlamentin ensimmäisessä käsittelyssä esittämien tarkistusten huomioon ottaminen Tarkistukset, jotka on sisällytetty sekä muutettuun ehdotukseen että neuvoston ensimmäisen käsittelyn kantaan Neuvoston kannassa hyväksytään seuraavat Euroopan parlamentin tekemät tarkistukset, jotka myös komissio on hyväksynyt: - tarkistus 12: lisätään positiivisia erityistoimia koskevaan artiklaan selkeä viittaus naisten yrittäjyyden edistämiseen - tarkistus 13: tekstin toimituksellinen selvennys yrityksen perustamista koskeviin edellytyksiin - tarkistus 15: neuvoston hyväksymässä tekstissä konkretisoidaan mukauttamista itsenäisten ammatinharjoittajien ja heidän avustavien puolisoidensa erityistarpeisiin koskevaa säännöstä - tarkistus 18: maininta avustavien puolisoiden työn tunnustamisesta on neuvoston hyväksymän tekstin johdanto-osan 7 kappaleessa - tarkistus 22: lisäys, joka koskee kansallisten tasa-arvoelinten toimivaltaa Euroopan tasa-arvo-elinten kanssa käytävän tiedonvaihdon osalta - tarkistus 23: uusi miesten ja naisten tasa-arvon valtavirtaistamista koskeva artikla - tarkistus 27: vaatimus siitä, että on oltava erityisvaikeuksia ennen kuin direktiivin täytäntöönpanoon myönnetään lisäaikaa - tarkistus 28: uusi artikla vähimmäisvaatimusten luonteesta. Tarkistukset, jotka on sisällytetty muutettuun ehdotukseen, mutta ei neuvoston ensimmäisen käsittelyn kantaan - tasa-arvoelintä koskevat tarkistukset 21 ja 22: Komissio oli hyväksynyt nämä tarkistukset periaatteessa. Neuvosto on kuitenkin halunnut yhdenmukaistaa tämän vakiosäännöksen sanamuodon naisten ja miesten tasa-arvoa koskevan uusimman direktiivin sanamuodon kanssa (uudelleenlaadittu direktiivi [1]). Komissio hyväksyi tämän periaatteen. Neuvoston esittämät uudet säännökset ja komission kanta niihin: Kaksi neuvoston ensimmäisen käsittelyn kannassa olevaa kohtaa eroaa huomattavasti komission ehdotuksesta ja Euroopan parlamentin kannasta, ja siksi niitä on syytä käsitellä erikseen. Kyse on neuvoston kannan 6 artiklasta ja 7 artiklan 3 kohdasta, jotka koskevat avustavien puolisoiden sosiaaliturvaa sekä itsenäisten ammatinharjoittajien ja avustavien puolisoiden äitiyslomakorvausta. Komissio on puolustanut 6 artiklan osalta kantaansa, jonka mukaan avustaville puolisoille olisi myönnettävä sama sosiaaliturvan taso kuin itsenäisille ammatinharjoittajille. Koska avustavat puolisot osallistuvat tavallisesti yrityksen toimiin, ehdotuksen tavoitetta eli naisten ja miesten välisen tasa-arvon täytäntöönpanoa ei voida saavuttaa muilla keinoin (suurin osa avustavista puolisoista on naisia ja enemmistö eli 2/3 itsenäisistä ammatinharjoittajista miehiä). Neuvostossa käytyjen neuvottelujen aikana kävi selväksi, että suurin osa jäsenvaltioista vastustaisi itsenäisille ammatinharjoittajille ja avustaville puolisoille myönnettävän sosiaaliturvan tason lähentämisyrityksiä. Komissio korosti, että kyse on huomattavasta tarkistuksesta, joka vesittää sen ehdotusta, mutta se voisi hyväksyä sen, jotta asiasta päästään poliittiseen sopimukseen neuvostossa, mikä muuten ei olisi mahdollista. Komissio katsoi, että neuvoston hyväksymä teksti oli merkittävä parannus nykyiseen tilanteeseen sekä itsenäisten ammatinharjoittajien että heitä avustavien puolisoiden kannalta. Uusi äitiyslomakorvausta koskeva säännös mahdollistaa ensimmäisen kerran unionissa itsenäisille ammatinharjoittajille ja heidän avustaville puolisoilleen oikeuden äitiyslomakorvaukseen, mikä mahdollistaa ammattitoiminnan keskeyttämisen vähintään 14 viikoksi. Tämä säännös antaa neuvoston hyväksymässä muodossa avustaville puolisoille ja avopuolisoille oikeuden omaan sosiaaliturvaan riippumatta sosiaaliturvajärjestelmästä ja mahdollisista ”johdetuista” (itsenäiseen ammattiharjoittajan kautta saaduista) sosiaalietuuksista riippumatta. Komissio otti lisäksi huomioon, että neuvosto ei voinut tehdä yksimielistä päätöstä, koska kaksi jäsenvaltiota vastusti periaatteessa kaikkea tämän alan lainsäädäntöä. Euroopan unionin neuvoston 30. marraskuuta 2009 pitämässä kokouksessa puheenjohtajavaltio muutti kompromissiehdotustaan lisäämällä ehdotuksen, jonka mukaan jäsenvaltiot voivat valita äitiyslomakorvauksen tason. Komissio ei tässäkään tilanteessa esittänyt vastalausetta, koska se ei halunnut estää poliittisen sopimuksen syntymistä neuvostossa. PÄÄTELMÄT Edellä sanottu huomioon ottaen komissio katsoo, että ainoa tapa edetä menettelyssä oli pidättäytyä vastustamasta neuvoston ensimmäisen käsittelyn kantaa, vaikka se ei vastaakaan tiettyjä komission ehdotuksen olennaisia tavoitteita. [1] Euroopan parlamentin ja neuvoston direktiivi 2006/54/EY, annettu 5. heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto) (EUVL L 204, 26.7.2006, s. 23)